പുരുഷന്മാരുടെ ശ്രദ്ധയ്ക്ക് ടെസ്റ്റോസ്റ്റിറോണ് അളവ് മെച്ചപ്പെടുത്താന് ശ്രദ്ധിക്കേണ്ട കാര്യങ്ങള് ഇന്ന് പല പുരുഷന്മാരിലും കണ്ടുവരുന്ന ഒരു പ്രശ്നമാണ് ടെസ്റ്റോസ്റ്റിറോണിന്റെ കുറവ്. പുരുഷ ലൈംഗിക ഹോര്മോണാണ് ടെസ്റ്റോസ്റ്റിറോണ്. പുരുഷ ശരീരത്തിലെ പേശികളുടെ വളര്ച്ചയ്ക്കും ലൈംഗിക വളര്ച്ചയ്ക്കും സഹായിക്കുന്ന ഹോര്മോണ് കൂടിയാണ് ടെസ്റ്റോസ്റ്റിറോണ്. ഈ ഹോര്മോണിന്റെ അളവ് കുറയുന്നത് പുരുഷന്മാരില് പലതരത്തിലുള്ള ആരോഗ്യപ്രശ്നങ്ങള്ക്ക് കാരണമാകും. ടെസ്റ്റോസ്റ്റിറോണ് അളവ് വര്ധിപ്പിക്കാന് ശ്രദ്ധിക്കേണ്ട ചില കാര്യങ്ങള് ഇതാ. വ്യായാമം. വ്യായാമം പുരുഷന്മാരിലെ ഹോര്മോണുകളുടെ അളവ് സ്ഥിരപ്പെടുത്തുന്നു. പതിവായി വ്യായാമം ചെയ്യുന്നത് ടെസ്റ്റോസ്റ്റിറോണ് അളവ് വര്ദ്ധിപ്പിക്കുന്നു. സ്ഥിരമായി വ്യായാമം ചെയ്യുന്നവരില് ടെസ്റ്റോസ്റ്റിറോണ് അളവ് കൂടുതലാണെന്ന് ഒരു പഠനം കണ്ടെത്തി. നല്ല ഉറക്കം .. ടെസ്റ്റോസ്റ്റിറോണ് അളവ് വര്ദ്ധിപ്പിക്കുന്നതിന് ഉറക്കം വളരെ പ്രധാനമാണ്. ദിവസവും ഏഴു മണിക്കൂറെങ്കിലും ഉറങ്ങേണ്ടത് അത്യാവശ്യമാണ്. രാത്രിയില് അഞ്ച് മണിക്കൂര് മാത്രം ഉറങ്ങുന്നത് ടെസ്റ്റോസ്റ്റിറോണിന്റെ അളവ് 15 ശതമാനം കുറയ്ക്കുമെന്ന് പഠനം കണ്ടെത്തി. വിറ്റാമിന് ഡി അടങ്ങിയ ഭക്ഷണങ്ങള് ഉള്പ്പെടുത്തുക. ഭക്ഷണത്തിലും കാര്യമായ ശ്രദ്ധ നല്കണം. വൈറ്റമിന് ഡി അടങ്ങിയ ഭക്ഷണങ്ങള് ടെസ്റ്റോസ്റ്റിറോണ് അളവ് വര്ദ്ധിപ്പിക്കുന്നതിന് ഉത്തമമാണ്. വൈറ്റമിന് ഡി അടങ്ങിയ ഒരു പ്രധാന മത്സ്യമാണ് സാല്മണ്. വിപണിയില് ലഭിക്കുന്ന ടിന്നിലടച്ച മത്സ്യം പരമാവധി ഒഴിവാക്കുക. കൂണ്, ശുദ്ധമായ പാല്, മുട്ട, ധാന്യങ്ങള്, പയര്വര്ഗ്ഗങ്ങള് എന്നിവ വിറ്റാമിന് ഡിയുടെ സമ്ബന്നമായ ഉറവിടങ്ങളാണ്. സമ്മര്ദ്ദം കുറയ്ക്കുക. സമ്മര്ദ്ദം കുറയ്ക്കുന്നതിന് അല്പ്പം ശ്രദ്ധിക്കേണ്ടത് പ്രധാനമാണ്. ഇത് ടെസ്റ്റോസ്റ്റിറോണ് അളവ് നിയന്ത്രിക്കുകയും ചെയ്യുന്നു. സമ്മര്ദ്ദവും ഉയര്ന്ന കോര്ട്ടിസോളും ശരീരഭാരം വര്ദ്ധിപ്പിക്കുന്നതിനും ശരീരത്തില് ദോഷകരമായ കൊഴുപ്പുകള് അടിഞ്ഞുകൂടുന്നതിനും ഇടയാക്കും. ഈ മാറ്റങ്ങള് നിങ്ങളുടെ ടെസ്റ്റോസ്റ്റിറോണ് നിലയെ പ്രതികൂലമായി ബാധിച്ചേക്കാം.